عەبدولکەریم حەسەن

عەبدولکەریم حەسەن حاج فەزلوڵڵا (؛ لەدایکبووی ٢٨ی ئابی ١٩٩٣) وەرزشوانێکی پیشەگەری تۆپی پێی قەتەرییە، لە باڵی چەپی بەرگری یاری دەکات، یاری بۆ یانەی جەھرای کووەیتی و ھەڵبژاردەی قەتەر دەکات. عەبدولکەریم براوەی خەڵاتی باشترین یاریزانی ئاسیا بووە لە ساڵی ٢٠١٨.

 کاروانی یانە 
عەبدولکەریم دەرچووی ٢٠١١ی ئەکادیمیای ئەسپایەرە، دەبێتە لاوترین یاریزانی خولی پاڵەوانەکانی ئاسیای ٢٠١١، کە ١٧ ساڵ بوو، وەکو یاریزانی یەدەگ بەرامبەر یانەی ئیستقلال بەشداریی کرد، کە دواتر یانەکەی بوو بە پاڵەوانی خولەکە.

عەبدولکەریم لە وەرزی ٢٠١٢–٢٠١٣ی خولی ئەستێرەکانی قەتەر، دەبێتە باشترین یاریزانی لاوی خولەکە. لە حوزەیرانی ٢٠١٧، یانەی ئایپنی بەلجیکی بەشێوەی خواستن گواستییەوە بۆ خولی پلەیەکی بەلجیکی.

عەبدولکەریم بەشداری لە جامی جیھانیی یانەکانی فیفای ٢٠١٩ی قەتەر کرد، لە قۆناغی یەکەم لە سەرکەوتنی سەدد بەرامبەر بە ھینگێن سپۆرت بە تۆمارکردنی گۆڵ بەشداربوو (٣–١)، ھەروەھا لە قۆناغی دووەم بەشداری ھەبوو کە بەرامبەر بە یانەی مۆنتێری (٣–٢) دۆڕان، لە کۆتاییدا سەدد پلەی پێنجەمی بەدەستھێنا.

لە ٢١ی کانوونی یەکەمی ٢٠٢٢، کارگێڕی یانەی سەدد دوورخستنەوەی عەبدولکەریم حەسەنی لە ڕیزەکانی ڕاگەیاند، بەھۆی نەگونجانی داھاتووی یاریزانەکە لەگەڵ ئامانجەکانی یانەکە. لە ٢٥ی کانوونی دووەمی ٢٠٢٣، عەبدولکەریم پەیوەندی بە یانەی جەھرای کووەیتییەوە کرد.

 کاروانی نێونەتەوەیی 
 تیمی لاوان 
لە پاڵەوانییەتی دۆستایەتیی نێونەتەوەیی قەتەر، عەبدولکەریم گۆڵێکی لە لاوانی خوار ٢٠ ساڵانی ئیمارات تۆمارکرد.

لە ڕووبەڕووبوونەوەیەکی دۆستانە لە بەرامبەر خوار ٢٣ ساڵانی مالیزیا لە ١٧ی حوزەیرانی ٢٠١٢، شەڕێکی لەنێوان ھەردوولا ھەڵگیرساند، لە خولەکی ٤٣ بە ھەردووی پێی لە محەممەد ئازریفیدا، بەھۆی ئەو سەرکێشییەوە کارتی سووری وەرگرت. لەوەڵامدا نازمی فایز لە نیوەی یاریگاکەوە بۆی ھات و بەھێزەوە لەسنگییدا، پاشان فایز کارتی سووری وەرگرت. ھەرچۆنێک بوو قەتەر ٢–٠ دۆڕا.

لە کردنەوەی پاڵاوتنەکانی جامی ئاسیای خوار ٢٢ ساڵان، گۆڵێکی لە ماڵدیڤ تۆمارکرد.

 ئیمی سەرەکی 
یەکەم دەرکەوتنی عەبدولکەریم حەسەن لەگەڵ ھەڵبژاردەی تۆپی پێی قەتەر لە ١٨ی تشرینی دووەمی ٢٠١٠ بوو، لە یارییەکی دۆستانە بەرامبەر بە ھەڵبژاردەی تۆپی پێی ھایتی بوو، کە ٢–٠ دۆڕان. لاوترین یاریزان بوو کە لە لیستی سەرەتایی جامی ئاسیای ٢٠١١ ناوی تۆمارکرابوو، کە تەمەنی ١٧ ساڵ و ١٢٣ ڕۆژ بوو. بە گۆڵێک لە پاڵاوتنی جامی ئاسیای ٢٠١٥ لە بەرامبەر یەمەن بەشداربوو، کە قەتەر ٤–١ براوە بوو.

سەرەڕای ئەوەی قەتەر سەرجەم یارییەکانی قۆناغی کۆمەڵەکانی لە جامی ئاسیای ٢٠١٥ی دۆڕاند، بەڵام عەبدولکەریم وەکو ئەستێرەیەکی پاڵەوانییەتییەکە ناوزەند کرا. پێگەی فیفا لەوتارێکدا، وەکو یاریزانێکی لاوی بەشداربووی جامی جیھانیی فیفای ٢٠٢٢ ناوەزند کرد. ھەروەھا بانگھێشتکرابوو بۆ ھەڵبژاردەی قەتەر بۆ جامی کەنداوی عەرەب ٢٣ لە کووەیت.

عەبدولکەریم بەشێک بوو لە پێکھاتەی قەتەر بۆ جامی ئاسیای ٢٠١٩، کە بۆ یەکەمجار نازناوی کیشوەرییان بەدەستھێنا. دەرکەوتنی ژمارە ١٠٠ی لە یارییەکی دۆستانە بەرامبەر بە ھەڵبژاردەی ئێرلەندا بوو (١–١).

لە جامی جیھانیی فیفای ٢٠٢٢ی قەتەر، لە سەرجەم یارییەکانی ھەڵبژاردەکەی لە قۆناغی کۆمەڵەکان بەشداریی کردووە.

 ئامارەکان 
 گۆڵە نێونەتەوەیییەکان 
(ستوونی گۆڵ ئاماژەیە بۆ ئەو گۆڵەی کە تۆماری کردووە، ستوونی ئەنجام ئاماژەیە بۆ ئەنجامی ڕووبەڕووبوونەوەکە)
+ وردەکاریی گۆڵە نێونەتەوەیییەکان بەپێی ڕێکەوت، پاڵەوانییەتی، بەشداریکردنز.ڕێکەوتیاریگابەشداریبەرامبەرگۆڵئەنجامپاڵەوانییەتی١٣١ی کانوونی دووەمی ٢٠١٣یاریگای جاسم بن حەمەد، دەوحە، قەتەر٢١–٠١–٠دۆستانە٢٧ی ئازاری ٢٠١٣یاریگای سانی بن جاسم، دەوحە، قەتەر ٤١–١٣–١دۆستانە٣١٥ی تشرینی دووەمی ٢٠١٣یاریگای نێونەتەوەییی خەلیفە، دەوحە، قەتەر ١٨٢–١٤–١پاڵاوتنی جامی ئاسیای ٢٠١٥٤٦ی تشرینی دووەمی ٢٠١٤یاریگای عەبدوڵڵا بن خەلیفە، دەوحە، قەتەر ٢٩٣–٠٣–١دۆستانە٥٢٧ی کانوونی یەکەمی ٢٠١٤یاریگای عەبدوڵڵا بن خەلیفە، دەوحە، قەتەر ٣٥٢–٠٣–٠دۆستانە٦٣٠ی ئازاری ٢٠١٥یاریگای جاسم بن حەمەد، دەوحە، قەتەر ٤٠١–٠١–٠دۆستانە٧٨ی ئەیلوولی ٢٠١٥ ھۆنگ کۆنگ ٤٦٢–٠٣–٢ پاڵاوتنی جامی جیھانیی فیفای ٢٠١٨٨٢٩ی ئایاری ٢٠١٦نەمسا٥٢١–٠١–٣دۆستانە٩٦ی حوزەیرانی ٢٠١٧یاریگای جاسم بن حەمەد، دەوحە، قەتەر٦٠١–٠٢–٢دۆستانە ١٠ ١٣ی کانوونی دووەمی ٢٠١٩  یاریگای خەلیفە بن زاید، عەین، ئیمارات ٧٨  ٦–٠  ٦–٠  جامی ئاسیای ٢٠١٩ ١١ ٥ی ئەیلوولی ٢٠١٩  یاریگای جاسم بن حەمەد، دەوحە، قەتەر ٨٧   ٤–٠  ٦–٠  پاڵاوتنی جامی ئاسیای ٢٠٢٣ ١٢٢٩ی تشرینی دووەمی ٢٠١٩ یاریگای نێونەتەوەیی خەلیفە، دەوحە، قەتەر ٩٤  ١–٠  ٦–٠ جامی کەنداوی عەرەب ٢٤ ١٣ ٢–٠ ١٤ ٤–٠ ١٥ ٤ی ئەیلوولی ٢٠٢١  ھەنگاریا ١٠٨    ١–٢  ١–٣  دۆستانە

 سەرچاوەکان 


پۆل:زیندووان
پۆل:یاریزانانی جامی جیھانیی فیفای ٢٠٢٢
پۆل:یاریزانانی ھەڵبژاردەی تۆپی پێی قەتەر
پۆل:لەدایکبووانی ١٩٩٣
پۆل:یاریزانانی کۆپا ئەمریکای ٢٠١٩